Creació dels serveis de prevenció
Organització i mitjans dels serveis de prevenció
Control dels serveis de prevenció
Funcions de la Direcció General de la Funció Pública en matèria de prevenció de riscos laborals
Comissió de Coordinació de Prevenció de Riscos Laborals
D'altra banda, el Reial decret 39/1997, de 17 de gener, pel qual s'aprova el Reglament dels serveis de prevenció, obliga en el seu article 14 a constituir un servei de prevenció propi a les empreses que tenen més de 500 treballadors.
Atès que tant la Llei 31/1995 com el Reial decret 39/1997 no solament constitueixen legislació laboral, sinó que en els seus trets fonamentals constitueixen una norma bàsica del règim estatutari dels funcionaris públics, dictada a l'empara del que disposa l'article 149.1.18 de la Constitució, i, en conseqüència, el que preveuen respecte dels serveis de prevenció de riscos derivats del treball és d'aplicació a l'Administració de la Generalitat en relació amb determinats col·lectius de personal propi, sens perjudici de les facultats de participació de la representació dels treballadors que estableix la normativa vigent;
Atesa la voluntat de l'Administració de la Generalitat de garantir i contribuir a la millora de la seguretat i la salut laboral dels seus empleats i, per extensió, de tots els seus usuaris, que ja es va plasmar en l'Acord del Govern de 23 de juliol de 1996, d'aprovació dels plans d'organització d'activitats preventives en els departaments de la Generalitat, i en el Pacte sobre els drets de participació dels empleats públics en matèria de prevenció de riscos laborals en l'àmbit de l'Administració de la Generalitat de Catalunya;
En conseqüència, amb la consulta prèvia amb les organitzacions sindicals d'acord amb el que estableix l'article 33.1.b) de la Llei 31/1995 i l'informe previ de la Comissió Tècnica de la Funció Pública, a proposta del conseller de la Presidència, i d'acord amb el Govern,
1.1 Dins l'àmbit de l'Administració de la Generalitat de Catalunya, amb la finalitat de promoure la millora de les condicions de treball i de garantir un nivell eficaç de protecció de la seguretat i la salut dels seus empleats davant els riscos derivats del treball, es creen, com a serveis de prevenció propis, un servei de prevenció de riscos laborals per a cada departament i un per al personal d'institucions sanitàries de l'Institut Català de la Salut.
1.2 Als efectes del que estableix l'apartat anterior, es consideren Administració de la Generalitat els departaments de la Generalitat, els seus organismes autònoms administratius, les entitats gestores de la Seguretat Social i les entitats autònomes de caràcter comercial, industrial i financer.
2.1 Els serveis de prevenció han de prestar, com a mínim, dues de les especialitats o disciplines preventives següents: medicina del treball, seguretat en el treball, higiene industrial i ergonomia i psicosociologia aplicada.
Les especialitats esmentades les han de desenvolupar experts degudament capacitats per a l'exercici de les seves funcions, i han de comptar amb els recursos tècnics suficients i adequats a les activitats preventives que han de portar a terme.
2.2 Les activitats preventives que els serveis de prevenció propis no assumeixin s'han de concertar amb un o més serveis de prevenció aliens degudament acreditats per l'autoritat laboral, els quals col·laboraran entre sí quan sigui necessari.
2.3 Així mateix, es poden constituir serveis de prevenció de manera conjunta entre els departaments de la Generalitat i entre aquests i els seus organismes públics, que presten els seus serveis en un mateix centre o edifici de treball o en una àrea geogràfica pròxima limitada.
Aquests serveis tindran la consideració de serveis propis i han de comptar amb els mateixos mitjans i complir els mateixos requisits que els exigits als serveis de prevenció propis.
4.1 La Direcció General de la Funció Pública, en l'àmbit de les seves competències, ha de vetllar per la coordinació de les activitats en matèria preventiva.
A aquests efectes podrà ordenar l'adopció de les mesures que consideri oportunes en els diferents departaments per tal de garantir la correcta prestació de tots els serveis de prevenció.
4.2 Amb aquesta finalitat de coordinació, la Direcció General de la Funció Pública ha de conèixer la documentació i els informes que sobre les activitats dels serveis de prevenció emetin les persones físiques i entitats a què fa referència l'article anterior.
Així mateix, els serveis de prevenció han d'informar periòdicament a la Direcció General de la Funció Pública de l'estat de la situació sobre prevenció de riscos laborals, i especialment dels plans i programes de prevenció que s'elaborin, el sistema d'organització dels recursos i les mesures de millora que es proposin.
5.1 Es crea la Comissió de Coordinació de Prevenció de Riscos Laborals com a òrgan d'assessorament i consulta en matèria de prevenció de riscos laborals.
5.2 Aquesta Comissió està integrada per un representant de la Direcció General de la Funció Pública i per un de cadascun dels departaments de l'Administració de la Generalitat, llevat dels departaments de Treball i del de Sanitat i Seguretat Social que en tindran dos.
El president de la Comissió és el director general de la Funció Pública, que podrà delegar en un funcionari de la Direcció General.
5.3 Són funcions específiques de la Comissió de Coordinació de Prevenció de Riscos Laborals:
a) Prestar l'assessorament necessari per millorar el compliment de la normativa sobre prevenció de riscos laborals i, si escau, emetre informe en relació amb les normes i les disposicions de caràcter general en matèria de prevenció de riscos laborals.
b) Proposar mesures per millorar la seguretat i la salut en el treball i promoure iniciatives sobre mètodes i procediments per a la prevenció efectiva dels riscos.
d) Conèixer la documentació i els informes que sobre les activitats dels serveis de prevenció s'emetin en les auditories a què fa referència l'article 3 d'aquest Decret.
e) Informar sobre les consultes que se li formulin en matèria de prevenció de riscos laborals.
5.4 La Comissió de Coordinació de Prevenció de Riscos Laborals establirà les seves normes d'organització i funcionament.